钦定古今图书集成/明伦汇编/氏族典/第086卷 > 胡士容
## 钦定古今图书集成/明伦汇编/氏族典/第086卷 > 胡士容

按《广济县志》：“士容，字仁常，万历庚戌进士，授嘉定令，
调长洲，迁户部主事郎中，晋山西右参议，兵备蓟州，
监左辅军。魏忠贤、崔呈秀表里为奸，士容屡忤之，被
逮下镇抚狱。思庙即位，乃拜命归里。久之，起补陕西
副使，备临洮、巩昌兵，驻兰州。迁参政，驻甘州。壬申，海
酋阿害、囊素、威正台八汉喇嘛纠众万馀，从永昌古”
城寒鸦要盟套内士容麾兵出，确战败之，聚沙尔宗、
嘎尔麻台吉八党别军来，声言报复，又败之。共斩捕
七百馀人。巡抚都御史具奏，叙功超迁。一夕，饮酒罢，
无疾而卒。赠太仆卿。